

**2010 жылдың сәуір-маусымында және қазан-желтоқсанында облыс аумағындағы Қазақстан Республикасының азаматтарын мерзімді әскери қызметке шақыруды ұйымдастыру туралы**

***Күшін жойған***

Солтүстік Қазақстан облысы әкімдігінің 2010 жылғы 15 сәуірдегі N 90 қаулысы. Солтүстік Қазақстан облысының Әділет департаментінде 2010 жылғы 29 сәуірде N 1744 тіркелді. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011 жылғы 17 қазандағы N 01.04-08/2964 хаты)

      Ескерту. Қолданылу мерзімінің өтуіне байланысты күші жойылды (Солтүстік Қазақстан облысы әкімі аппаратының 2011.10.17 N 01.04-08/2964 хаты)

      «Әскери міндеттілік және әскери қызмет туралы» Қазақстан Республикасының 2005 жылғы 8 шілдедегі № 74 Заңы 19-бабы 3-тармағына сәйкес және «Белгіленген әскери қызмет мерзімін өткерген мерзімді әскери қызметтегі әскери қызметшілерді запасқа шығару және Қазақстан Республикасының азаматтарын 2010 жылдың сәуір-маусымында және қазан-желтоқсанында мерзімді әскери қызметке кезекті шақыру туралы» Қазақстан Республикасы Президентінің 2010 жылғы наурыздағы 29 № 960 Жарлығы негізінде облыс әкімдігі **ҚАУЛЫ ЕТЕДІ:**

      1. Қосымшаға сәйкес облыстық шақыру комиссиясының құрамы құрылсын.

      2. Аудандар мен Петропавл қаласының әкімдіктері:

      қорғаныс істері жөніндегі аудандық (қалалық) бөлімдер (басқармасы) арқылы аудан (қала) аумағындағы мерзімді әскери қызметке шақыруды жүргізуді ұйымдастырсын және қамтамасыз етсін;

      аудандық (қалалық) шақыру комиссияларын (әрі қарай – шақыру комиссиялары) құрсын;

      мыналармен қамтамасыз етсін:

      қорғаныс істері жөніндегі аудандық (қалалық) бөлімдер (басқарма) шақыру комиссиясының жұмысы үшін үй-жаймен;

      автомобиль көлігі және техникалық қызметкерлердің қажетті санын бөлуді;

      көрсетілген іс-шараларды орындауға байланысты шығындарды осы мақсаттарға бөлінген ассигнация шегінде, жергілікті бюджет есебінен қаржыландыруды.

      3. Солтүстік Қазақстан облысының денсаулық сақтау басқармасы:

      Петропавл қаласындағы облыстық жинау пунктіндегі медициналық комиссияның жұмысын қамтамасыз етсін;

      шақырушыларды медициналық комиссияларды дәрігер-мамандармен, соның ішінде тар саладағы дәрігерлермен толықтырсын;

      шақырту комиссиясымен жіберілген азаматтарды медициналық тексеру үшін емдеу-алдын алу мекемелерінде орындар көздесін.

      4. Солтүстік Қазақстан облысының ішкі істер департаменті (келісім бойынша) мыналарды қамтамасыз етсін:

      азаматтарды шақыру кезеңінде қорғаныс істері жөніндегі аудандық (қалалық) бөлімдермен (басқармамен) өзара іс-әрекетті ұйымдастыруды;

      әскерге шақырылушыларды әскери бөлімдерге аттандыру және жіберу кезінде қоғамдық тәртіпті сақтауға;

      мерзімдік әскери қызметке шақырудан жасырынатын тұлғаларды жеткізу.

      5. Солтүстік Қазақстан облысының мәдениет басқармасы шақыру пункттерінде көркемөнерпаздар ұжымының өнерін және әскери-патриоттық тақырыптарға кинофильмдер көрсетуді ұйымдастырсын.

      6. Солтүстік Қазақстан облысының туризм, дене шынықтыру және спорт басқармасы облыстық жинау пунктінде спорттық-бұқаралық іс-шаралар өткізуді ұйымдастырсын.

      7. Осы қаулының орындалуын бақылау жетекшілік ететін мәселелері бойынша облыс әкімінің орынбасарларына жүктелсін.

      8. Осы каулы бірінші ресми жарияланған күннен бастап колданысқа енгізіледі.

*Облыс әкімі                                С. Біләлов*

*«КЕЛІСІЛДІ»:*

*Солтүстік Қазақстан облысы*

*Қорғаныс істері жөніндегі*

*департаментінің бастығы                    М. Зейнуллин*

*Солтүстік Қазақстан облысы*

*ішкі істер департаментінің*

*бастығы                                    Д. Түсіпбеков*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК